**7. Mogućnosti korištenja multimedije i alternativnih / kreativnih metoda u provedbi edukativnih programa u baštinskim ustanovama**

Jelena Hotko, muzejska pedagoginja

Hrvatski povijesni muzej, Edukacijski odjel

j.hotko@hismus.hr

Predavanje se tematski nadovezuje na ranije iznesene metode korištenja multimedije u muzejima i ostalim baštinskim ustanovama. Nažalost u Hrvatskoj su danas rijetkima dostupni svi oblici korištenja ovakvih sadržaja, te se muzejski pedagozi i ostali stručnjaci koji se bave edukacijom moraju poslužiti alternativnim, starijim, ali i kreativnim metodama kako bi zadovoljili potrebe svoje publike, kao i njihova sve veća i raznovrsnija očekivanja. Ipak, multimedija je na različite načine česti pratitelj takvih programa, a u teorijskom i praktičnom dijelu predstavit ćemo neke od metoda koje se mogu bez većih problema i financijskih izdataka primijeniti u većini hrvatskih baštinskih institucija. Stoga ćemo u praktičnom dijelu imati pravi mali *brain storming* kreativnosti i primjera iz prakse.